GPF – 2019 tot dusver - Mogol Pos
GPF – 2019 tot dusver
February 4, 2019 January 31, 2019 - by Admin - Leave a Comment
LEPHALALE — Die eerste vergadering van die Gemeenskapspolisiëringsforum (GPF) vir 2019 is Donderdag 24 Januarie by die Mogolklub gehou.
Inbrake bly steeds ŉ probleem, veral in Onverwacht en Lephalale dorp en die vergiftiging van honde gebeur steeds gereeld. Troeteldiereienaars is versoek om hulle diere op te lei sodat hulle geen kos van enigiemand anders behalwe die eienaar sal eet nie.
Kontantonttrekkings is riskant en moet ten alle koste vermy word.
Dwelmmisbruik en die verspreiding van dwelms neem toe en ouers word versoek om nie naiëf te wees nie en om hulp te vra as hulle besef hulle kind gebruik dwelms.
Min rolspelers kon die GPF-vergadering bywoon aangesien die polisie, verkeersdepartement asook Exxaro-verteenwoordigers by ŉ ander vergadering was rakende die protesoptog by Exxaro vroeër die week.
Die leiers van alle buurtwagte in en om die dorp word versoek om voortaan die GPF-vergaderings by te woon en met die GPF te skakel ten einde ŉ veiliger dorp daar te stel.
Inwoners word gewaarsku om oplettend te wees vir “merkers” voor huise. “Merkers” voor huise het sedert November 2018 begin toeneem. Dié merkers kan wissel van ŉ sny in ŉ teël wat ŉ pyl aandui tot plastiek wat in heinings gedruk word.
Skakel die Dienskamer by 081 701 1089 indien enige misdaad vermoed word.
Previous Article EHS-atlete presteer
Next Article Boomjagters